《撞冰行》
金朝·蔡圭

船头傅铁横长锥，十十五五张黄旗。百夫袖手略无用，舟过理棹徐徐归。

吴侬笑向吾曹说，昔岁江行苦风雪。扬槌启路夜撞冰，手皮半逐冰皮裂。

今年穷腊波溶溶，安流东下閒篙工。江东贾客借馀润，贞元使者如春风。

作者简介：蔡珪，字正甫，蔡松年子，真定人。中进士第，不求调，久乃除澄州军事判官，迁三河主簿。丁父忧，起复翰林修撰，同知制诰。在职八年，改户部员外郎，兼太常丞。珪号为辨博，凡朝廷制度损益，珪为编类详定检讨删定官。